smcproject/ml-wiki-sentences huggingface dataset:
ക്യൂഷൂ ഇംഗ്ലീഷ് വിലാസം https://ml.wikipedia.org/wiki/Kyushu
ജപ്പാനിലെ ഒരു പ്രമുഖ ദ്വീപാണ് ക്യൂഷൂ ( 九州 , Kyūshū ,  lit. "Nine Provinces") ( Japanese pronunciation: [kjɯᵝːꜜɕɯᵝː] ).
ജപ്പാനിലെ 3-ാമത്തെ വലിയ ദ്വീപു കൂടിയാണ് ഇത്.
ജപ്പാനിന്റെ എറ്റവും തെക്കു ഭാഗത്തായി സ്ഥിതി ചെയ്യുന്നു.
ഈ ദ്വീപിന്റെ പഴയ പേര് ക്യു കോ കു(ശാന്ത സമുദ്രത്തിന്റെ പടിഞ്ഞാറ് ഭാഗം)എന്നായിരുന്നു.
ഈ ദ്വീപിന്റെ ചരിത്ര നാമം സൈക്കാഡോ എന്നാണ്.
2006-ലെ സെൻസസ് പ്രകാരം ജനസംഖ്യ 13,231,995 ആണ്, ഇത് ജപാനിലെ ആകെ ജനസംഖ്യയുടെ  ഏകദേശം 10.6% ആണ് .
വിസ്തീർണം 35,640 ചതുരശ്ര മീറ്ററാണ്.
ഇതിൽ കൂടുതൽ ജനങ്ങളും താമസിക്കുന്നത് വടക്കു പടിഞ്ഞാറൻ പ്രദേശങ്ങളിലാണ്, പ്രത്യേകിച്ചും ഫുകുവോക (ജനസംഖ്യ 1,460,000 ) കിറ്റാക്യുഷു (ജനസംഖ്യ   977,000) എന്നീ നഗരങ്ങളിൽ.
ഇതിന്റെ മറ്റൊരു പ്രത്യേകത ധാരാളം അഗ്നി പർവതങ്ങൾ നിറഞ്ഞ ഒരു ദ്വീപു കൂടിയാണിത് എന്നതാണ്.
ജപ്പാനിലെ എറ്റവും സജീവ അഗ്നിപർവതമായ മൗണ്ട് അസോ ഇവിടെയാണ്.1591 മീറ്ററാണ് ഇതിന്റെ ഉയരം.
കാൻമോൺ ടണലുകളും കാൻമോൺ പാലവും ക്യൂഷുവിനെ ഹോൺഷുവുമായി ബന്ധിപ്പിക്കുന്നു.
Map of Kyushu region with prefectures
ക്യൂഷുവിന്റ്റെ ചില ഭാഗങ്ങളിൽ സബ്ട്രോപ്പിക്കൽ (ഉപോഷ്ണമേഖല) കാലാവസ്ഥയാണുള്ളത്, പ്രത്യേകിച്ചും മിയസാക്കി, കഗോഷിമ പ്രൊഫക്ചറുകളിൽ.
പ്രധാന കാർഷികോൽപ്പനങ്ങളിൽ അരി , ചായ , പുകയില , മധുരക്കിഴങ്ങ് , സോയ ; സിൽക്ക് എന്നിവയുൾപ്പെടുന്നു.
ധാരാളം സർവകലാശാലകളും കോളേജുകളുമുള്ള ഒരു പ്രദേശം കൂടിയാണ് ക്യൂഷൂ.
പ്രധാന സർവകലാശാലകൾ-1.
നാഷണൽ യൂണിവേഴ്സിറ്റി 2.
ക്യൂഷൂ യൂണിവേഴ്സിറ്റി 3.
സാഗാ യൂണിവേഴ്സിറ്റി 4.
നാഗസാക്കി യൂണിവേഴ്സിറ്റി 5.
കുമാമാറ്റോ യൂണിവേഴ്സിറ്റി 6.
ഫുക്കുവോക്ക എഡ്യൂക്കേഷണൽ യൂണിവേഴ്സിറ്റി 7.
ഒയ്റ്റ യൂണിവേഴ്സിറ്റി
8.
മിയാസാക്കി യൂണിവേഴ്സിറ്റി 9.
കഗോഷിമ യൂണിവേഴ്സിറ്റി 10.
നാഷണൽ ഇൻസ്റ്റിറ്റ്യൂട്ട് ഓഫ് ഫിറ്റ്നെസ്സ് ആൻഡ് സ്പോർഡ്സ് ഇൻ കനോയ..
നാഗസാക്കി അണു ബോംബാക്രമണം
1945 ആഗസ്റ്റ്-9 ന് അമേരിക്ക അണു ബോംബിട്ട് തകർത്ത നാഗസാക്കി ഈ ദ്വീപിലാണ്.
രണ്ടാം ലോക മഹായുദ്ധത്തിന്റെ ഭാഗമായി അമേരിക്ക ജപ്പാൻ കീഴടക്കാൻ വേണ്ടി 1945 ആഗസ്റ്റ് 6 ന് ഹിരോഷിമയിലും ആഗസ്റ്റ്-9 ന് ഈ ദ്വീപിലെ നാഗസാക്കിയിലും അണു ബോംബ് വർഷിക്കുകയുണ്ടായി.
രാവിലെ 11 മണിക്കായിരുന്നു ഈ ദാരുണ സംഭവം.
ആദ്യം കൊകുരയാണ് നാഗസാക്കിക്കു പകരമായി അമേരിക്ക തീരുമാനിച്ചിരുന്നതെങ്കിലും അവിടുത്തെ കാലാവസ്ഥ അനുകൂലമല്ലാത്തതിനാൽ നാഗസാക്കിയിലേക്ക് മാറ്റുകയായിരുന്നു.
ഏകദേശം 1 ലക്ഷത്തിൽ പരം ജീവനുകൾ കവർന്നെടുത്തു ഈ ദാരുണമായ സംഭവം.
ഹിരോഷിമയിൽ വർഷിച്ചത് ലിറ്റിൽ ബോയ് എന്ന അണു ബോംബായിരുന്നുവെങ്കിൽ ഇവിടെ വർഷിക്കപ്പെട്ടത് ഫാറ്റ്മാൻ എന്ന അധീവ നശീകരണ ശേഷിയുള്ള അണുബോംബായിരുന്നു.
ബോക്സ് കാർ എന്ന വിമാനത്തിലായിരുന്നു ബോംബ് വർഷിക്കപ്പെട്ടത്.
ചാൾസ് ഡബ്ളിയ്യൂ സ്വീനിയായിരുന്നു പൈലറ്റ്.
അവലംബം Kyushu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
33°N 131°E ﻿ / ﻿ 33°N 131°E ﻿ / 33; 131
ക്യൂൻ ലത്തീഫ
ഒരു അമേരിക്കൻ റാപ്പറും ഗായികയും ഗാനരചയിതാവും ടെലിവിഷൻ അവതാരികയുമാണ് ക്യൂൻ ലത്തീഫ (ജനനം മാർച്ച് 18, 1970),
ഹിപ് ഹോപ് സംഗീതത്തിലെ ആദ്യകാല ഫെമിനിസ്റ്റ്കാരികളിൽ ഒരാളായ..
ലത്തിഫ 2016ൽ ഹോളിവുഡ് വോക്ക് ഓഫ് ഫെയിം ൽ ചേർക്കപ്പെട്ടിട്ടുണ്ട്.
സംഗീതം സിനിമ ടെലിവിഷൻ എന്നീ മേഖലയിലെ ഇവരുടെ പ്രവർത്തനങ്ങൾ ലത്തീഫയ്ക്ക് ഒന്നു വീതം ഗ്രാമി പുരസ്കാരം , എമ്മി അവാർഡ് , a ഗോൾഡൻ ഗ്ലോബ് പുരസ്കാരവും ലഭിച്ചിട്ടുണ്ട്.
ഇതിനു പുറമെ രണ്ടു വീതം സ്ക്രീൻ ആക്ടേഴ്സ് ഗിൽഡ് അവാർഡും, എഎഎസിപി പുരസ്കാരവും ഒരു ഓസ്കാർ നാമനിർദ്ദേശവും ലഭിച്ചിട്ടുണ്ട്.
ക്യോട്ടോ പ്രൊട്ടോക്കോൾ ഇംഗ്ലീഷ് വിലാസം https://ml.wikipedia.org/wiki/Kyoto_Protocol
കാലാവസ്ഥാവ്യതിയാനത്തെ കുറയ്ക്കുന്നതിനു വേണ്ടി ഐക്യരാഷ്ട്രസഭ കൊണ്ടുവന്ന പദ്ധതിയാണ് ക്യോട്ടോ പ്രൊട്ടോക്കോൾ .
11 ഡിസംബർ 1997 ൽ ജപ്പാനിലെ ക്യോട്ടോയിൽ വച്ചു രൂപീകരിച്ച ഉടമ്പടിയിൽ 191 രാജ്യങ്ങൾ ഒപ്പു വച്ചിട്ടുണ്ട്.
വികസിതരാജ്യങ്ങൾ, പ്രത്യേകിച്ചും അമേരിക്കൻ ഐക്യനാടുകൾ കാനഡ തുടങ്ങിയവർ ഇതിനെ ശക്തമായി എതിർക്കുന്നു.
2011-ൽ കാനഡ ഔദ്യോഗികമായി കരാറിൽനിന്നു പിന്മാറി.
കരാർപ്രകാരം ഉടമ്പടിരാജ്യങ്ങൾ ഹരിതഗൃഹവാതകം പുറംതള്ളുന്ന തോതു കുറയ്ക്ക്ണം.
കൂടാതെ അന്തരീക്ഷത്തിലെ കാർബൺ മോണോക്സൈഡിന്റെ അളവ് കുറയ്ക്കാനും ഈ പദ്ധതി ലക്ഷ്യം വയ്ക്കുന്നു.
അവലംബം 1 2 3 ↑ http://unfccc.int/resource/docs/convkp/kpeng.pdf ↑ ↑ ↑ ↑ http://unfccc.int/kyoto_protocol/items/3145.php ↑ ↑
ചൂരയിൽ കണാരൻ
ഇന്ത്യയിലെ ആദ്യത്തെ ഡപ്യൂട്ടി കളക്റ്ററായിരുന്നു ചൂരയിൽ കണാരൻ (ജീവിതകാലം: 1812-1876).
പ്രമുഖമായ ഒരു തിയ കുടുംബത്തിലാണ് അദ്ദേഹം ജനിച്ചത്.
കേരളത്തിലെ ആദ്യത്തെ മുനിസിപ്പൽ ചെയർമാനും അദ്ദേഹമായിരുന്നു.
തലശ്ശേരിയിൽ ജയിലർ ആയിരുന്ന കുമ്മായി ചോയിയുടെ മകനായി 1812-ൽ പ്രമുഖ തീയ്യകുടുംബമായ ചൂര്യയിൽ തറവാട്ടിൽ ആണ് കണാരന്റെ ജനനം.
പിതാവിന്റെ മരണത്തെത്തുടർന്ന് 1829 ജൂൺ 22-ന് ജയിലറായി ജോലിക്ക് കയറി; 17-ാം വയസ്സിൽ.
ജോലി അക്കാലത്ത് താവഴിയായിരുന്നു.
1832 വരെ ആ സ്ഥാനത്ത് തുടർന്നു.
ബ്രിട്ടീഷ് ഉദ്യോഗസ്ഥരിൽ പലരും തെലുങ്കരും ഉത്തരേന്ത്യക്കാരുമായിരുന്നു.
ഇവർക്ക് ഭരണകാര്യങ്ങളിൽ മികച്ച സ്ഥാനവുമായിരുന്നു.
അതിനാൽ കണാരൻ തമിഴും തെലുങ്കും ഹിന്ദിയും പഠിച്ചു.
ഗുണ്ടർട്ടിനെ മലയാളവും സംസ്കൃതവും പഠിപ്പിച്ച തീയ്യത്തറവാടായ ഊരാച്ചേരിയിലെ ഗുരുനാഥരിൽനിന്ന് മലയാളത്തിലും സംസ്കൃതത്തിലും പാണ്ഡിത്യവും നേടിയിരുന്നു.
കണാരന്റെ ഭാഷാശേഷിയും പ്രശ്നങ്ങളിൽ ഇടപെടുന്ന രീതിയും ബ്രിട്ടീഷുകാരനായ ജഡ്ജി ജി.എസ്.ഗ്രീൻവെയെ ആകർഷിച്ചു.
അദ്ദേഹം കണാരനെ കോടതി ഗുമസ്തനായി നിയമിച്ചു.
ഗുണ്ടർട്ടിന് താമസിക്കാൻ ഇല്ലിക്കുന്നിലെ ബംഗ്ലാവ് വിട്ടുകൊടുത്ത ജഡ്ജി സ്ട്രെയ്ഞ്ചിനും കണാരന്റെ ജോലിയിലുള്ള മിടുക്ക് ഇഷ്ടമായി.
അദ്ദേഹം കണാരനെ കോടതിയിൽ ശിരസ്തദാറായി നിയമിച്ചു.
തന്റെ സമുദായത്തിൽ നിന്നും കണാരൻ മുൻകൈയെടുത്ത് 29 പേരെ അംശം അധികാരിയായി നിയമിച്ചു.
ഇതിൽ ഡെപ്യൂട്ടി കളക്ടറായ ഉപ്പോട്ട് കണ്ണനെയും ' ജഡ്ജിയായ ഇ കെ കൃഷ്ണനെയും ഇദ്ദേഹം നിയമിച്ച വരാണ്.
ജാതിഭീമന്മാരും ഓഫീസിലെ പായയും
മലബാർ കളക്ടറായിരുന്ന എച്ച്.വി.കൊണോളി കണാരന്റെ യോഗ്യത മനസ്സിലാക്കി കോഴിക്കോട് ഹജൂർ കച്ചേരിയിൽ 1848 ജൂലായ് 26-ന് ഹെഡ് മുൻഷിയായി നിയമിച്ചു.
കളക്ടർക്ക് തൊട്ടുതാഴെയുണ്ടായിരുന്ന സവർണരായ രണ്ട് ശിരസ്തദാർക്കും അവർക്ക് താഴെയായി അവർണനായ കണാരനെ നിയമിച്ചത് ഇഷ്ടമായില്ല.
അവർ ഒരു ഹർജി തയ്യാറാക്കി ​െപ്രാവിൻഷ്യൽ ജഡ്ജിമാർക്ക് സമർപ്പിച്ചു.
ആക്ഷേപം നിസ്സാരവും അടിസ്ഥാന രഹിതവുമാണെന്ന് ചൂണ്ടിക്കാട്ടി ഹർജി തള്ളി.
ഹെഡ് മുൻഷിയായി നിയമിതനായ കണാരന് അവർ ഇരിക്കാൻ ഒരു പായയും എഴുതാൻ ഉയരം കുറഞ്ഞ മേശയുമാണ് നൽകിയത്.
പായകിട്ടിയ കണാരൻ അതിൽ കിടന്നു.
പുതിയ ഹെഡ് മുൻഷി ഉറങ്ങുകയാണെന്ന് കളക്ടറെത്തിയപ്പോൾ വിവരം കിട്ടി.
അന്വേഷിച്ചപ്പോൾ കണാരൻ പറഞ്ഞു, തലശ്ശേരിയിൽ കിടക്കാനാണ് പായ നൽകാറ്.
പായ കിട്ടിയപ്പോൾ കിടക്കാനായിരിക്കുമെന്ന് കരുതി.
കാര്യം മനസ്സിലായ കളക്ടർ ഉടൻ കണാരന് കസേരയും മേശയും നൽകാൻ ഉത്തരവിട്ടു.
1848-ൽ രണ്ടാം ശിരസ്തദാറായി.
1843-ൽ മദ്രാസ് പ്രവിശ്യയിലെ കോടതിസംവിധാനം സിവിൽ ആൻഡ് സെഷൻസ് കോടതികളായി ക്രമീകരിച്ചപ്പോൾ മലബാറിലെ സെഷൻസ് കോടതിയുടെ കേന്ദ്രം തലശ്ശേരിയായി.
കണാരനെ പുതിയ കോടതിയുടെ ശിരസ്തദാറായി കോഴിക്കോട്ട് നിയമിച്ചു.
1844-ൽ ജില്ലാ മുൻസിഫുമാർക്കുള്ള പരീക്ഷയെഴുതി ജയിച്ചെങ്കിലും കണാരൻ ആ സ്ഥാനം വേണ്ടെന്നുവെച്ചു.
പകരം പ്രിൻസിപ്പൽ സദിരാമീൻ ഉദ്യോഗത്തിനായി അപേക്ഷിച്ചു.
സിവിൽ ജഡ്ജിയാകേണ്ടിയിരുന്ന കണാരൻ അങ്ങനെ റവന്യു വകുപ്പിലേക്ക് മാറി.
ഡയറക്ടർ വരെയാകുകയും ചെയ്തു.
വെട്ടത്തുനാട് രാജാവിന്റെ ഭൂസ്വത്തുക്കൾ അവകാശികളില്ലാതെ കിടന്നിരുന്നു.
ഇവ സർക്കാരിലേക്ക് കണ്ടുകെട്ടുന്നതിന് പരിശ്രമിച്ചു.
ഇതുമായി ബന്ധപ്പെട്ട 1701 കേസുകൾ തീർപ്പാക്കി 1854 ആയപ്പോഴേക്കും സർക്കാരിന് 70000 രൂപ മുതൽക്കൂട്ടുണ്ടാക്കി.
മലബാറിലെ പട്ടയം മുഴുവൻ ഇന്നത്തെ നിലയിലേക്ക് മാറ്റിയത് കണാരനാണ്.
റെയിൽപ്പാതയും കലാപവും ബ്രിട്ടീഷുകാർക്കെതിരായ കലാപത്തെ ഒരുതുള്ളി ചോര പൊടിയാതെ കൈകാര്യം ചെയ്ത് കണാരൻ കൂടുതൽ ശ്രദ്ധേയനായി.
1849-ൽ മഞ്ചേരിയിലും 1851-ൽ കൊളത്തൂരിലും 1852-ൽ മട്ടന്നൂരിലുമുണ്ടായ കലാപത്തെ തോക്കും പട്ടാളവുമില്ലാതെയായിരുന്നു പരിഹരിച്ചത്.
ഒരു സായുധ അകമ്പടിയുമില്ലാതെയാണ് അദ്ദേഹം സമുദായനേതാവിനെ കണ്ട് സംസാരിച്ചത് സമാധാനത്തിന് വഴിയൊരുക്കിയത്.
ഇത് അദ്ദേഹത്തിന്റെ അനിതരസാധാരണമായ ധീരതയും നയതന്ത്രമികവുമാണെന്ന് സർ വില്യം റോബിൻസൺ റിപ്പോർട്ടിൽ രേഖപ്പെടുത്തിയിട്ടുണ്ട്.
ബേപ്പൂരിലേക്ക് റെയിൽപ്പാത നീട്ടുന്നതിന് ഭൂമിയേറ്റെടുക്കുന്ന ഉത്തരവാദിത്വം കണാരൻ ഭംഗിയായി ചെയ്തു.
മലബാറിലെ എസ് ചീറ്റ് വില്പന വഴി നാലുലക്ഷം രൂപയാണ് വരുമാനമായി കളക്ടറുടെ ചുമതല വഹിച്ച വില്യം റോബിൻസൺ പ്രതീക്ഷിച്ചത്.
പക്ഷേ, കണാരന്റെ പരിശ്രമത്തിലൂടെ 30 ലക്ഷം പിരിച്ചെടുത്തു.
ഇതിന്റെ ഫലമായി 1859-ൽ തെക്കേ മലബാർ മേഖലയുടെ ​െഡപ്യൂട്ടി കളക്ടറും മജിസ്ട്രേറ്റുമായി കണാരൻ നിയമിക്കപ്പെട്ടു.
ശമ്പളത്തുകതന്നെ പെൻഷനും
1869 ഡിസംബർ 31-ന് ഡെപ്യൂട്ടി കളക്ടർ സ്ഥാനത്തുനിന്ന് കണാരൻ വിരമിച്ചു.
16 വർഷം നീതിന്യായരംഗം, 23 വർഷം റവന്യു വിഭാഗം-39 വർഷത്തെ സേവനം.
പെൻഷൻ കൊണ്ട് ജീവിക്കാനാകില്ലെന്നും അവസാനത്തെ ശമ്പളത്തിന്റെയത്രതന്നെ പെൻഷൻതുക അനുവദിക്കണമെന്നും അപേക്ഷിച്ച് അദ്ദേഹം കളക്ടർ മെൽ ഗ്രിഗർക്ക് കത്തയച്ചു.
ബ്രിട്ടീഷ് രാജ്ഞിയുടെ സ്റ്റേറ്റ് സെക്രട്ടറിയായിരുന്ന ആർഗിൽ പ്രഭു ഇതിന് അനുമതി നൽകി- ചൂര്യയി കണാരൻ ചെയ്ത വിലയേറിയ കാര്യങ്ങളെ അനുസ്മരിച്ച് തന്റെ ശമ്പളമായ 600 രൂപ പെൻഷനായും അനുവദിച്ചിരിക്കുന്നു.
ഇന്ത്യയിലാദ്യമായി അവസാന ശമ്പളം തന്നെ പെൻഷനായി ലഭിക്കുന്ന ആദ്യത്തെ വ്യക്തിയായി അദ്ദേഹം മാറി.
തലശ്ശേരിയുടെ ആദ്യ മലയാളി നഗരസഭാധ്യക്ഷൻ
വിരമിച്ചശേഷം തലശ്ശേരി നാരങ്ങാപ്പുറത്തായിരുന്നു കണാരന്റെ താമസം.
മലബാറിലെ ആദ്യത്തെ നഗരസഭയായിരുന്ന തലശ്ശേരിയുടെ മലയാളിയായ ആദ്യത്തെ വൈസ് പ്രസിഡന്റാ(ചെയർമാൻ) യി.
കളക്ടർ മെഗ്രിനാണ് സ്ഥാനമേറ്റെടുക്കാൻ നിർദേശിച്ചത്.
മരണം വരെ ആ സ്ഥാനത്ത് തുടരുകയും ചെയ്തു.
തലശ്ശേരിയിലെ പ്രധാനപ്പെട്ട രണ്ട് റോഡുകൾ നിർമിച്ചത് അദ്ദേഹത്തിന്റെ നേതൃത്വത്തിലായിരുന്നു.
ട്രാഫിക്ക് പോലീസ് സ്റ്റേഷൻ - നാരങ്ങാപ്പുറം- മഞ്ഞോടി റോഡും വാടിക്കൽ -പള്ളിക്കുന്ന് -കോടതി റോഡുമാണ് അവ.
നാരങ്ങാപ്പുറം -മഞ്ഞോടി റോഡിന് അദ്ദേഹത്തിന്റെ നാമധേയമാണ്.
ചിലർ അതിനെ ചുരുക്കി സി.കെ.റോഡ് എന്നും വിളിക്കുന്നു.
എന്നാൽ ആ റോഡിനെ സൂചിപ്പിക്കുന്ന ഒരു ബോർഡ് പോലും കാണാനില്ല.
പെൺപള്ളിക്കൂടവും കുപ്പായവും
തലശ്ശേരിയിൽ ആദ്യമായി പെൺകുട്ടികൾക്ക് വിദ്യാലയം തുടങ്ങി .
സംസ്കൃത വ്യാകരണം എല്ലാവിഭാഗം ജനങ്ങൾക്കും പഠിപ്പിക്കുന്നതിന് മുൻകൈയെടുത്തു.
സ്വയം കുപ്പായം ധരിച്ചുകൊണ്ട് തലശ്ശേരിയിലെ പലരുടെയും വസ്ത്രധാരണ രീതി പരിഷ്കരിക്കുന്നതിനും കണാരൻ വലിയ പ്രേരണയായി.
എല്ലാ വിഭാഗങ്ങൾക്കും വേണ്ടി തലശ്ശേരിയിൽ ക്ഷേത്രം സ്ഥാപിക്കുന്നതിന് 1870-ൽ കണാരൻ ഒരുശ്രമം നടത്തിയിരുന്നു.
ശ്രീനാരായണഗുരു തലശ്ശേരിയിൽ ജഗന്നാഥക്ഷേത്രം സ്ഥാപിക്കുന്നതിനും പതിറ്റാണ്ടുകൾക്ക് മുമ്പായിരുന്നു ഇത്.
കായ്യത്ത് റോഡിന് അടുത്ത് ഒരു കുളമുണ്ടായിരുന്നു-ചൂര്യയി കുളം.
ഇതാണ് പിന്നീട് സൂര്യകുളമായത്.
ആ കുളം ഇന്നില്ല.
റോഡരികിൽ കാണുന്ന ചെറിയൊരു ബോർഡിൽ സൂര്യകുളം എന്ന് രേഖപ്പെടുത്തിയത് കാണാം.
സർവ്വീസിൽ നിന്നും വിരമിച്ച അദ്ദേഹം തലശ്ശേരി മുനിസിപ്പൽ കൗൺസിലിൽ വൈസ് ചെയർമാനായി നിയമിതനായി .
ആ ജോലിയിൽ തുടരവേ 1876 ഒൿടോബർ പതിനെട്ടാം തീയതി അദ്ദേഹം ഈ ലോകത്തോട് വിട പറഞ്ഞു.
ചൂരലാമ ഇംഗ്ലീഷ് വിലാസം https://ml.wikipedia.org/wiki/Vijayachelys_silvatica ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ നിത്യഹരിത വനങ്ങളിൽ മാത്രം കണ്ടുവരുന്ന അത്യപൂർവ്വയിനം ആമയാണ്‌ ചൂരലാമ (Cochine Cane Forest Turtle - Geoemyda silvatica) .
കട്ടിയേറിയ വനങ്ങളിലെ ചൂരൽ കാടുകളിൽ കാണുന്നതിനാലാകണം ചൂരലാമ എന്ന നാമം ലഭിച്ചത്‌.
വിരലുകൾ തമ്മിൽ തൊലി ഉപയോഗിച്ച്‌ ബന്ധിക്കപ്പെട്ടിട്ടില്ലാത്തതിനാൽ നീന്താൻ കഴിയാത്ത ഇത്തരം ആമകൾക്ക്‌ പൂർണ്ണവളർച്ചയെത്തുമ്പോൾ 14 സെ.
മീ വരെ നീളം വയ്ക്കുന്നു.
മറ്റുള്ള മിക്ക ഉരഗങ്ങളേയും പോലെ പെൺജീവിക്കാണ്‌ ഈ ഇനത്തിലും കൂടുതൽ വലിപ്പം.
പുറംതോടിൽ വ്യക്തമായി കാണാവുന്ന മൂന്നു വരമ്പുകൾ ഉണ്ടാവും.
കൈകാലുകളിലെ പരുപരുത്ത ശൽക്കങ്ങളും കൂർത്തനഖങ്ങളും സ്വന്തം ജീവിതത്തിന്‌ ഇവയെ ഏറെ സഹായിക്കുന്നു.
കണ്ണിനു ചുറ്റും പടർന്നിരിക്കുന്ന ചുവപ്പുനിറം ഒരു പട്ട പോലെ പിന്നോട്ടെഴുതിയിരിക്കുന്നത്‌ വ്യക്തമായി കാണാം.
രാത്രിയിൽ ഇരപിടിക്കുകയും സഞ്ചരിക്കുകയും ചെയ്യുന്ന ഇവ മണ്ണിൽ മാളങ്ങൾക്കുള്ളിലും കരിയിലകൾക്കടിയിലുമായി പകൽ കഴിച്ചുകൂട്ടുന്നു.
ചൂരലാമ ഒരു മിശ്രഭുക്കാണെങ്കിലും മാംസാഹാരമാണ്‌ കൂടുതൽ താത്പര്യം.
മണ്ണിരകളും , മറ്റു ചെറുജീവികളും, സസ്യങ്ങളുടെ തളിരിലകളും, കിഴങ്ങുകളുമെല്ലാം ചൂരലാമ ഭക്ഷണമാക്കുന്നു.
വാഴച്ചാൽ വനം വിഭാഗത്തിലെ(Vazhachal forest Division), വാഴച്ചാൽ പ്രദേശത്താണ്‌(Vazhachal Range) ചൂരലാമയെ പ്രധാനമായി കണ്ടു വരുന്നത്‌.
പറമ്പിക്കുളം ദേശീയോദ്യാനത്തിന്റെ തൊട്ടടുത്ത്‌ സ്ഥിതി ചെയ്യുന്ന ഈ പ്രദേശത്തെ വനസാന്ദ്രത വർദ്ധിപ്പിക്കാനുള്ള ശ്രമം നടന്നു വരുന്നു.
വംശനാശത്തിന്റെ വക്കിലുള്ള ഈ ജീവിയെ രക്ഷിക്കണമെങ്കിൽ നിത്യഹരിതവനങ്ങളുടെ പുനർനിർമ്മാണം, ആവാസവ്യവസ്ഥകളുടെ പുനരാവിഷ്കരണം, ആവശ്യമായ സംരക്ഷണം എന്നിവ അത്യന്താപേക്ഷിതമാണെന്നാണ്‌ ശാസ്ത്രജ്ഞന്മാരുടെ അഭിപ്രായം.
അവലംബം ↑ http://www.worldlingo.com/ma/enwiki/en/Vijayachelys_silvatica%5Bപ്രവർത്തിക്കാത്ത+കണ്ണി%5D
ചൂലന്നൂർ മയിൽ സംരക്ഷണകേന്ദ്രം ഇംഗ്ലീഷ് വിലാസം https://ml.wikipedia.org/wiki/Choolannur_Pea_Fowl_Sanctuary ചൂലന്നൂർ മയിൽ സംരക്ഷണകേന്ദ്രം ഇൻഫർമേഷൻ സെന്റർ
കേരളത്തിലെ ഏക മയിൽ സംരക്ഷണകേന്ദ്രമാണ് ചൂലന്നൂർ മയിൽ സംരക്ഷണകേന്ദ്രം .
പാലക്കാട് പട്ടണത്തിൽനിന്നും 30 കിലോമീറ്റർ അകലെയാണ് സകേതം സ്ഥിതി ചെയ്യുന്നത്.
500 (3.420 ച.കി.മീ) ഹെക്ടർ നിബിഢവനങ്ങളുള്ള ഇവിടെ 200-ഓളം മയിലുകൾ ഉണ്ട്.
ഭാരതപ്പുഴയുടെ പോഷക നദിയായ ഗായത്രിപ്പുഴയുടെ  തീരത്തുള്ള  342  ഹെക്ടർ സ്ഥലം ഇതിനായി വേർതിരിച്ചിരിക്കുന്നു.
നാനാവിധം പക്ഷികളുടെ വാസസ്ഥലമാണ് ഈ വന്യജീവി സംരക്ഷണകേന്ദ്രം.
പക്ഷിനിരീക്ഷകർക്കും പ്രകൃതിസ്നേഹികൾക്കും ഈ സംരക്ഷണകേന്ദ്രത്തിലെ കാടുകൾപ്രിയങ്കരമായിരിക്കും.
ഇന്ത്യയിലെ പ്രശസ്തനായ പക്ഷിനിരീ‍ക്ഷകനായിരുന്ന ഇന്ദുചൂഡൻ എന്ന തൂലികാനാമത്തിൽ അറിയപ്പെട്ടിരുന്ന കെ.കെ. നീലകണ്ഠന്റെ ഒർമ്മയ്ക്ക് മയിൽസംങ്കേത്തെ 2008ൽസമർപ്പിച്ചു.
മൺസൂൺ കഴിയുന്ന ഉടനെ ചൂലന്നൂർ സന്ദർശിച്ചാൽ ധാരാളം ഇനത്തിലെ ചിത്രശലഭങ്ങളെയും കാണാൻ കഴിയും.
പാലക്കാട് ജില്ലയിലെ ആലത്തൂർ ബ്ലോക്കിലെ തരൂർ പഞ്ചായത്തിലാണ്  മയിലുകൾക്ക് മാത്രമായുള്ള ഈ സംരക്ഷണ കേന്ദ്രം.
കാടുകളും നെൽപ്പാടങ്ങളും ധാരാളമുള്ള ഇവിടം മയിലുകൾക്ക് സുരക്ഷിതമായി വസിക്കാനും പ്രജനനത്തിനും വേണ്ടി 2007 ലാണ് കേന്ദ്ര- കേരള സർ ക്കാരുകൾ  മയിൽ സങ്കേതമാക്കിയത്.
കെ. കെ. നീലകണ്ഠൻ മെമ്മോറിയൽ മയിൽ സാങ്ച്വറി എന്നാണു പേരിട്ടിരിക്കുന്നത്.
ദിവ്യത്വമുണ്ടെന്ന വിശ്വാസത്താൽ , നെൽപ്പാടങ്ങളിൽ നെല്ല് തിന്നാനിറങ്ങുന്ന മയിലുകളെ  ഇവിടുത്തുകാർ ഉപദ്രവിക്കാറില്ല.
നെന്മാറ ഫോറസ്റ്റ് ഡിവിഷൻ 2002 - ൽ നടത്തിയ സർവേയിൽ 131 മയിലുകളെ  ഇവിടെ കണ്ടെത്തിയിരുന്നു.
കേരളത്തിൽ വയനാട്, ചിന്നാർ  സാങ്ച്വറികളിലും പറമ്പിക്കുളത്തും മയിലുകളുണ്ട്.
ശലഭ ഉദ്യാനവും, നക്ഷത്ര വനവും മയിൽ സംരക്ഷണ കേന്ദ്രത്തിന്റെ പ്രധാന കവാടത്തിനടുത്ത് തന്നെ ഉണ്ട്.
എങ്ങനെ എത്തി ചേരാം?
ഉച്ചക്ക് ശേഷം ഉള്ള സമയം ആണ് പക്ഷി സങ്കേതം സന്ദർശിക്കാൻ അനുയോജ്യമായ സമയം.
മയിലുകളെ കാണാൻ സാധ്യത കൂടുതലുള്ളതും ഈ സമയത്താണ്.
മയിൽ സങ്കേതത്തിലേക്ക് നേരിട്ടുള്ള ബസ്സുകളുടെ എണ്ണം കുറവാണ്.
ബസ്സുകളുടെ സമയം മുൻകൂട്ടി അറിഞ്ഞു വെച്ച ശേഷം യാത്ര തുടങ്ങുക.
വിവിധ സ്ഥലങ്ങളിൽ നിന്നും മയിൽ സാങ്കേതത്തിലേക്കുള്ള ദൂരം.
പാറകെട്ടുകൾ നിറഞ്ഞ ഒരു ഉൾപ്രദേശം മയിൽ സംരക്ഷണ കേന്ദ്രത്തിനുള്ളിലെ ഇലപൊഴിയും കാടുകൾ സ്ഥലം ദൂരം വാണിയംമ്പാറ 20 കിലോമീറ്റർ തിരുവില്വാമല 8.5 കിലോമീറ്റർ കുഴൽമന്ദം 20 കിലോമീറ്റർ പാലക്കാട്‌ 28 കിലോമീറ്റർ പഴയന്നൂർ 10 കിലോമീറ്റർ നടുവത്തുപാറ 2.5 കിലോമീറ്റർ തരൂർ  പള്ളി 4.5 കിലോമീറ്റർ പെരിങ്ങോട്ടുകുറിശ്ശി 4.5 കിലോമീറ്റർ തൃശൂർ 48 കിലോമീറ്റർ വാഴക്കോട് 27 കിലോമീറ്റർ ആലത്തൂർ 15.5 കിലോമീറ്റർ അവലംബം Chulannur Peafowl Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹിന്ദു ദിനപത്രം, തീയതി: 10 /9/2008  URL മലയാളമനോരമ ദിനപത്രം, തീയതി: 30 /3/2011 .
ചൂലന്നുർ മയിൽ സംരക്ഷണ കേന്ദ്രം പ്രസിദ്ധീകരിച്ച ലഘുലേഖ.
KI, Abin.
"Birding tourism."
Kerala Calling Mar. 2014: 26-31.
ചൂലിശ്ശേരി ഇംഗ്ലീഷ് വിലാസം https://ml.wikipedia.org/wiki/Choolissery
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് ചൂലിശ്ശേരി.
അവണൂർ ഗ്രാമപഞ്ചായത്തിൽ ഉൾപ്പെടുന്ന ഗ്രാമമാണിത്.
നെല്പാടങ്ങളാൽ ചുറ്റപ്പെട്ടു കിടക്കുന്ന ഈ ഗ്രാമത്തിൽ തൃശൂർ ടൗണിൽ നിന്നും 5 മിനുറ്റ് യാത്ര ചെയ്യാനുള്ള ദൂരമേ ഉള്ളൂ.
ഒരു കാലത്ത് പെൻഷൻകാരുടെ സ്വർഗ്ഗം എന്നറിയപ്പെട്ടിരുന്ന ഈ ഗ്രാമം ഇന്ന് ജനങ്ങൾ വസിക്കുന്ന പ്രദേശമായി മാറി.
റോഡ്, റയിൽ ഗതാഗത സൗകര്യം ചൂലിശ്ശേരി ഗ്രാമത്തിൽ യഥേഷടം ലഭ്യമാണ്.
തൃശൂർ ഗവണ്മെന്റ് മെഡിക്കൽ കോളേജ് ഈ ഗ്രാമത്തിന് സമീപത്താണ്.
സമീപത്തുള്ള റയിൽവേ സ്റ്റേഷനുകൾ തൃശൂർ(7 കിലോമീറ്റർ), മുളകുന്നത്ത് കാവ് (2 കിലോമീറ്റർ), പൊങ്കുന്നം (5.5 കിലോമീറ്റർ).
വിമാനത്താവളം സമീപത്തായി ഒരു 60 കിലോമീറ്റർ ദൂരത്ത് കൊച്ചി നെടുമ്പാശ്ശേരി വിമാനത്താവളവും, 88 കിലോമീറ്റർ ദൂരയായ് കോഴിക്കോട് വിമാനത്താവളവും ഉണ്ട്.
↑ {{ cite web }} : | last= has numeric name ( help ) CS1 maint: multiple names: authors list ( link )
ചൂരൽ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Calamus_(palm)
പനവർഗ്ഗത്തിൽപ്പെട്ട ഒരു ചെടിയാണ് ചൂരൽ .
ഏതാണ്ട് 325 ഇനം ചൂരലുകളുണ്ട്.
മിക്കവയും മരത്തിൽ കയറുന്നവയാണ്.
നല്ല ബലമുള്ള ചൂരൽ ഫർണിച്ചർ ഉണ്ടാക്കാനും കൊട്ട ഉണ്ടാക്കാനുമെല്ലാം ഉപയോഗിച്ചു വരുന്നു.
ഇതിൽ പല ഇനങ്ങളും കേരളത്തിൽ കാണുന്നു, അവയിൽ ചിലത്.
ചൂരൽ(Calamus rotang) ചെറുചൂരൽ(Calamus pseudotenuis) കാട്ടുചൂരൽ(Calamus rheedei) മണിച്ചൂരൽ(Calamus gamblei) കുറ്റിച്ചൂരൽ(Calamus brandisii) പച്ചച്ചൂരൽ(Calamus delessertianus) കല്ലൻചൂരൽ(Calamus hookerianus)) പാൽച്ചൂരൽ(Calamus lacciferus) ഒടിയൻചൂരൽ(Calamus metzianus) വലിയചൂരൽ(Calamus thwaitesii) അരിച്ചൂരൽ(Calamus travancoricus) വട്ടയിലയൻ(Calamus vattayila) പുറത്തേക്കുള്ള കണ്ണികൾ വിവിധയിനം ചൂരലുകൾ
ചൂരൽമല
11°33′44″N 76°09′32″E ﻿ / ﻿ 11.56226°N 76.15884°E ﻿ / 11.56226; 76.15884 ഇംഗ്ലീഷ് വിലാസം https://ml.wikipedia.org/wiki/Chooralmala ഗവ.
വൊക്കേഷണൽ ഹയർ സെക്കണ്ടറി സ്കൂൾ വെളളാർമല 2009ലെ ദൃശ്യം
കേരളത്തിലെ വയനാട് ജില്ലയിലെ മേപ്പാടി പഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് ചൂരൽമല .
മേപ്പാടിയിൽ നിന്ന് മുണ്ടക്കൈയ്യിലേക്ക് പോകുന്ന വഴിയിലാണ് ചൂരൽമലസ്ഥിതിചെയ്യുന്നത്.
അട്ടമല, വെള്ളരിമല, മുണ്ടക്കൈ എന്നിവയാണ് ചൂരൽമലയുടെ ചുറ്റുമായി സ്ഥിതിചെയ്യുന്ന മറ്റ് ഗ്രാമങ്ങൾ.
സൂചിപ്പാറ വെള്ളച്ചാട്ടം ചൂരൽമലയുടെ അടുത്തായാണ് സ്ഥിതിചെയ്യുന്നത്.
മേപ്പാടിയിൽ നിന്ന് 13 കിലോമീറ്റർ അകലെയായാണ് ചൂരൽമല സ്ഥിതിചെയ്യുന്നത്.
2024 ജൂലൈ 30 ന് പുലർച്ചെ മുണ്ടക്കൈയ്യിൽ ഉരുൾപൊട്ടൽ ഉണ്ടാവുകയും അനേകം പേർക്ക് ജീവൻ നഷ്ടപ്പെടുകയും ചെയ്തു.
ഈ ഉരുൾപൊട്ടലിൽ ഇവിടെ സ്ഥിതിചെയ്തിരുന്ന ഗവ.
വൊക്കേഷണൽ ഹയർ സെക്കണ്ടറി സ്കൂൾ വെളളാർമല എന്ന ഹയർസെക്കന്ററിസ്ക്കൂളിന്റെ ഭൂരിഭാഗവും മണ്ണിനടിയിലായി.
വൊക്കേഷണൽ ഹയർ സെക്കണ്ടറി സ്കൂൾ വെളളാർമല വെള്ളരിമല വില്ലേജ് ഓഫീസ് ആരാധനാലയങ്ങൾ ചൂരൽമല മസ്ജിദ് സെന്റ് സെബാസ്റ്റ്യൻസ് ആർസി ചർച്ച് ചൂരൽമല ചൂരൽമല ശ്രീ ശിവക്ഷേത്രം സമീപപ്രദേശങ്ങൾ അട്ടമല മുണ്ടക്കൈ വെള്ളരിമല ഏലവയൽ കല്ലടി അവലംബങ്ങൾ
ചൂലനൂർ ഇംഗ്ലീഷ് വിലാസം https://ml.wikipedia.org/wiki/Chulanur
10°42′0″N 76°28′0″E ﻿ / ﻿ 10.70000°N 76.46667°E ﻿ / 10.70000; 76.46667 കേരളത്തിലെ പാലക്കാട് ജില്ലയിലെ ആലത്തൂർ താലൂക്കിൽ പെരിങ്ങോട്ടുകുറിശ്ശി പഞ്ചായത്തിലെ ഒരു ഗ്രാമാണ് ചൂലന്നൂർ .
പാലക്കാട് ജില്ലയിലും തൃശ്ശൂർജില്ലയിലുമായി പരന്നു കിടക്കുന്ന ചൂലന്നൂർ മയിൽ സംരക്ഷണ കേന്ദ്രം കേരളത്തിലെ ജനപ്രിയമായ വന്യജീവി സംരക്ഷണകേന്ദ്രങ്ങളിൽ ഒന്നാണ്.
മയിൽസങ്കേതം ഇൻഫർമേഷൻ സെന്റർ
പാലക്കാട് പട്ടണത്തിൽനിന്നും 30 കിലോമീറ്റർ അകലെയാണ് കേരളത്തിലെ ഏക  മയിൽ സംരക്ഷണകേന്ദ്രമായ ചൂലന്നൂർ.
പലയിനം ഔഷധ ചെടികളും ഇവിടെ ഉണ്ട്.
ഈ വനത്തിലെ 200 ഹെക്ടർ സ്ഥലം കുഞ്ചൻ ശാന്തിവനം അഥവ കുഞ്ചൻസ്മൃതി വനം എന്ന് നാമകരണം ചെയ്തിരിക്കുന്നു.
( കുഞ്ചൻ നമ്പ്യാരുടെ ഓർമ്മയ്ക്ക്).
എത്തിച്ചേരാനുള്ള വഴി ഏറ്റവും അടുത്തുള്ള വിമാനത്താവളം: കോയമ്പത്തൂർ അന്താരാഷ്ട്ര വിമാനത്താവളം (87 കിലോമീറ്റർ അകലെ).
ഏറ്റവും അടുത്തുള്ള റെയിൽ‌വേ സ്റ്റേഷൻ: പാലക്കാട് (30 കിലോമീറ്റർ അകലെ).
ഏറ്റവും അടുത്തുള്ള ടൌൺ : തിരുവില്വാമല (8 കിലോമീറ്റർ അകലെ).
ഇതുംകൂടി കുഞ്ചൻ ശാന്തിവനം
കേരള വനം വകുപ്പ് അവലംബം Chulanur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരള ടൂറിസം .
ചൂരൽ ഇംഗ്ലീഷ് വിലാസം https://ml.wikipedia.org/wiki/Calamus_rotang
അരെക്കേസീ വർഗ്ഗത്തിൽ ഉൾപ്പെടുന്ന ഒരു ഔഷധസസ്യമാണ് ചൂരൽ .
കേരളത്തിലെ വനപ്രദേശങ്ങളിലും കാവുകളിലും കണ്ടുവരുന്ന ചൂരൽ സാധാരണയായി കരകൗശലവസ്തുക്കൾ , നിത്യോപയോഗസാധനങ്ങൾ തുടങ്ങിയവ നിർമ്മിക്കാൻ ഉപയോഗിക്കുന്നു.
ഇന്ത്യയിൽ പശ്ചിമഘട്ടമലനിരകളിലും ഏഷ്യയിലെ മറ്റു പ്രദേശങ്ങൾ, ആഫ്രിക്ക , ഓസ്ട്രേലിയ എന്നീ  പ്രദേശങ്ങളിലും  ചൂരൽ കാണപ്പെടുന്നു .
രസഗുണങ്ങൾ രസം - കഷായം, കടു, തിക്തം ഗുണം - ലഘു വീര്യം - ശീതം സവിശേഷതകൾ
പടർന്നുകയറുന്ന ഇനമായ വള്ളിച്ചൂരൽ, കനം കൂടിയ തണ്ടോടുകൂടിയ വടിച്ചൂരൽ എന്നിങ്ങനെ പ്രധാനമായും രണ്ട് തരം ചൂരലുകൾ ആണ് സാധാരണ കാണപ്പെടുന്നത്.
മുളയുടെ തണ്ടിനോട് സാമ്യമുള്ളതും മഞ്ഞ നിറമുള്ളതും മുള്ളുകൾ കൊണ്ട് നിറഞ്ഞതുമായ തണ്ടുകളുടെ മുട്ടുകളിൽ നിന്നും ഇലത്തണ്ടുകൾ ഉണ്ടാകുന്നു.
ഇലകൾക്ക് തെങ്ങ് , പന തുടങ്ങിയവയുടേതുപോലെയുള്ള ഓലകൾ ഒന്നിടവിട്ട് ഉണ്ടാകുന്നു.
ചിത്രശാല ചൂരൽ- കാണ്ഡം ചൂരൽ- കായ്കൾ ചൂരലും കായ്കളും ചൂരൽ കൊണ്ടുള്ള കസേരകൾ ചൂരൽ കൊണ്ടുള്ള സോഫാ സെറ്റ് ചൂരൽ കൊണ്ടുള്ള പർണീച്ചർ വിൽപനശാലയിൽ അവലംബം
കൃഷ്ണപുരം കൊട്ടാരം ഇംഗ്ലീഷ് വിലാസം https://ml.wikipedia.org/wiki/Krishnapuram_Palace ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൃഷ്ണപുരം കൊട്ടാരം, കായംകുളം
ആലപ്പുഴ ജില്ലയിലെ കായംകുളത്തിനടുത്ത് സ്ഥിതിചെയ്യുന്ന ചരിത്രപ്രാധാന്യമുള്ള ഒരു കൊട്ടാരമാണ്‌ കൃഷ്ണപുരം കൊട്ടാരം .
പതിനെട്ടാം നൂറ്റാണ്ടിൽ തിരുവിതാംകൂറിന്റെ ഭരണാധികാരിയായിരുന്ന മാർത്താണ്ഡവർമ്മയാണ്‌ ഇന്നു കാണുന്ന രീതിയിൽ കൃഷ്ണപുരം കൊട്ടാരം നിർമ്മിച്ചത്.
അതിനു മുമ്പ് കായംകുളം ( ഓടനാട് ) ഭരിച്ചിരുന്ന രാജാക്കന്മാരുടെ ആസ്ഥാനവും ഇവിടെയായിരുന്നു.
കൃഷ്ണപുരത്തിലെ കൃഷ്ണസ്വാമി ക്ഷേത്രത്തിനടുത്തുള്ള കൊട്ടാരം ഗാബ്ലഡ് റൂഫ്, ഇടുങ്ങിയ ഇടനാഴി, ഡോർമർ ജന്നലുകൾ എന്നിവ ഉപയോഗിച്ച് കേരളത്തിന്റെ നിർമ്മാണ ശൈലിയിലാണ് നിർമ്മിച്ചിരിക്കുന്നത്.
പുരാതനകാലത്ത്‌ ഓടനാട് എന്നായിരുന്നു ഇന്നത്തെ കായംകുളം ഉൾപ്പെടുന്ന നാട്ടുരാജ്യം അറിയപ്പെട്ടിരുന്നത്‌.
ഓടനാട്ടുരാജാക്കന്മാരുടെ ആസ്ഥാനമായിരുന്ന ഈ കൊട്ടാരത്തിന്റെ പഴക്കത്തെക്കുറിച്ച്‌ കൃത്യമായ അറിവില്ല.
കായംകുളവും സമീപ പ്രദേശങ്ങളായ ചെങ്ങന്നൂർ , മാവേലിക്കര , കരുനാഗപ്പള്ളി , കാർത്തികപ്പള്ളി തുടങ്ങിയ പ്രദേശങ്ങളും ചേർന്ന വിശാലമായ ഒരു നാട്ടുരാജ്യമായിരുന്നു ഓടനാട്‌.
പതിനഞ്ചാം നൂറ്റാണ്ടോടെ, ഓടനാടിന്റെ തലസ്ഥാനം കായംകുളത്തിനടുത്തുള്ള എരുവ എന്ന സ്ഥലത്തേക്ക്‌ മാറ്റി.
നീണ്ട ഒരു കടൽത്തീരമുണ്ടായിരുന്ന ഈ രാജ്യവുമായി ഡച്ചുകാർക്കും പോർച്ചുഗീസുകാർക്കും നല്ല വ്യാപാരബന്ധങ്ങളുണ്ടായിരുന്നു.
പതിനെട്ടാം നൂറ്റാണ്ടിന്റെ തുടക്കത്തിൽ, തിരുവിതാംകൂർ മഹാരാജാവായിരുന്ന മാർത്താണ്ഡവർമ്മ കായംകുളംരാജ്യം പിടിച്ചെടുക്കുകയും അതിനെ തിരുവിതാംകൂറിനോടു ചേർക്കുകയും ചെയ്തു.
കായംകുളം രാജാക്കന്മാരുടെ കോട്ടകൊത്തളങ്ങൾ ഇടിച്ചുനിരത്തി, 1729-നും 1758-നും ഇടയിലുള്ള കാലഘട്ടത്തിൽ മാർത്താണ്ഡവർമ്മ ഇന്നു കാണുന്ന കൊട്ടാരത്തിന്റെ ആദ്യരൂപം പണികഴിപ്പിച്ചു.
രാമയ്യൻ ദളവയ്ക്കായിരുന്നു നിർമ്മാണത്തിന്റെ മേൽനോട്ടച്ചുമതല.
പിന്നീട്‌ അയ്യപ്പൻ മാർത്താണ്ഡപ്പിള്ള ഈ കൊട്ടാരം പുതുക്കിപ്പണിതെങ്കിലും തനിമയിൽ മാറ്റമൊന്നും വരുത്തിയില്ല.
തിരുവിതാംകൂർ രാജാക്കന്മാരുടെ ഒരു ഇടത്താവളമായി കൃഷ്ണപുരം കൊട്ടാരം ഉപയോഗിച്ചുപോന്നു.
രൂപരേഖ ദർബാർ ഹാൾ
തനി കേരളീയ വാസ്തുശിൽപ്പരീതിയിൽ പണികഴിപ്പിച്ചിരിക്കുന്ന ഈ കൊട്ടാരം പതിനാറുകെട്ടായാണ്‌ നിർമ്മിച്ചിരിക്കുന്നത്‌.
തിരുവിതാംകൂറിലെ പത്മനാഭപുരം കൊട്ടാരത്തിന്റെ ഒരു ചെറിയപതിപ്പ് എന്നു തന്നെ പറയാവുന്ന രീതിയിലാണ്‌ ഇതിന്റെ നിർമ്മാണം.
പുറത്തെ ചുറ്റുമതിൽ കടന്ന് ഉള്ളിലേക്കെത്തിയാൽ മനോഹരമായ ഒരു ഉദ്യാനം കാണാം.
ഈ ഉദ്യാനം നല്ലരീതിയിൽത്തന്നെ പരിപാലിച്ചിട്ടുണ്ട്‌.
അകത്തെ ചുറ്റുമതിലും പടിപ്പുരയും വിശാലമായ മുറ്റവും കടന്ന് കൊട്ടാരത്തിന്റെ പ്രധാന വാതിലിലൂടെ ചരിത്രമുറങ്ങുന്ന കൊട്ടാരക്കെട്ടിലേക്ക് പ്രവേശിക്കാം.
കൊട്ടാരത്തിന്റെ പിൻഭാഗത്തായി കൊട്ടാരത്തോടു ചേർന്നു തന്നെ വിശാലമായ ഒരു കുളവും നിർമ്മിച്ചിരിക്കുന്നു.
മ്യൂസിയം കൊട്ടാരത്തിലെ അഞ്ചൽ (തപാൽ) ഗജേന്ദ്രമോക്ഷം ചുമർച്ചിത്രം
പുരാവസ്തുവകുപ്പിന്റെ സംരക്ഷണയിലാണ്‌ ഇന്ന് കൊട്ടാരം.
വിലമതിക്കാനാവാത്ത പുരാവസ്തുക്കളുടെ ഒരു അപൂർവ്വ ശേഖരം തന്നെ ഇവിടുത്തെ മ്യൂസിയത്തിൽ ഭംഗിയായി സൂക്ഷിച്ചിരിക്കുന്നു.
വിശദമായ വിവരണങ്ങൾ നൽകാൻ പുരാവസ്തു വകുപ്പിൻറെ ഉദ്യോഗസ്ഥരുമുണ്ട്.
മുകൾത്തട്ടിലെ വിശാലമായ ഹാളുകളിൽ അതി ബൃഹത്തായ ഒരു നാണയശേഖരവും, പുരാതന ചിത്രങ്ങളും പ്രദർശിപ്പിച്ചിരിക്കുന്നു.
താഴത്തെ മുറികളിൽ ഇന്ത്യയുടേയും കേരളത്തിന്റെയും പലഭാഗങ്ങളിൽനിന്നും കണ്ടെത്തിയിട്ടുള്ള പുരാവസ്തുക്കളും, തിരുവിതാംകൂർ രാജാക്കന്മാരുടെ കാലത്തെ മഞ്ചൽ , പല്ലക്ക് തുടങ്ങിയ വസ്തുക്കളും പ്രദർശിപ്പിച്ചിരിക്കുന്നു.
ഇതു കൂടാതെ കൊട്ടാരത്തിലെ തേവാരപ്പുരയുടെ സമീപമുള്ള ഭിത്തിയിൽ, കേരളത്തിൽ ഇതുവരെ കണ്ടെത്തിയിട്ടുള്ളതിൽ വച്ച്‌ ഏറ്റവും വലിപ്പമേറിയ ഒറ്റപ്പാനൽ ചുവർച്ചിത്രമായ ഗജേന്ദ്രമോക്ഷം ചിത്രീകരിച്ചിരിക്കുന്നു.
പൂർണ്ണമായും പ്രകൃത്യാ ലഭ്യമായ ചായക്കൂട്ടുകളാണ് ഈ ചിത്ര രചനയ്ക്ക് ഉപയോഗിച്ചിരിക്കുന്നത്.
എത്തിച്ചേരാൻ കൃഷ്ണപുരം കൊട്ടാരം
ആലപ്പുഴ ജില്ലയിലെ പ്രമുഖ പട്ടണങ്ങളിൽ ഒന്നാണ്‌ കായംകുളം .
പട്ടണത്തിൽനിന്നും ഏകദേശം രണ്ടുകിലോമീറ്റർ തെക്കോട്ടു മാറി, ദേശീയപാതക്കു സമീപത്താണ് കൃഷ്ണപുരം കൊട്ടാരം സ്ഥിതിചെയ്യുന്നത്.
തിരുവനന്തപുരം അന്താരാഷ്ട്ര വിമാനത്താവളത്തിൽ നിന്നും ഏകദേശം 100 കി.
അകലെയായി ദേശീയപാത 544 -ൽ(പഴയ NH-47) ആണ് കായംകുളം പട്ടണം.
നെടുമ്പാശ്ശേരി അന്താരാഷ്ട്ര വിമാനത്താവളത്തിൽ നിന്നും ഏകദേശം 130 കി.
അകലെയാണ് കായംകുളം.
കായംകുളം റെയിൽ‌വേ സ്റ്റേഷൻ ഠൗണിൽ നിന്ന് ഏകദേശം 1.5 കി.
എറണാകുളം , കോട്ടയം , ആലപ്പുഴ , കൊല്ലം , തിരുവനന്തപുരം ഭാഗത്തുനിന്നുള്ള മിക്കവാറും എല്ലാ ട്രെയിനുകളും കായംകുളത്ത് നിറുത്തും.
കായംകുളം ബസ് സ്റ്റാന്റ് ഒരു പ്രധാന ബസ് സ്റ്റാന്റാണ്.
തിരുവനന്തപുരത്തുനിന്നും എറണാകുളത്തേക്കു പോകുന്ന എല്ലാ ബസ്സുകളും ഇവിടെ നിർത്തും.
ചിത്രശാല Krishnapuram Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൊതു വിവരണം കായംകുളം വാൾ സംസ്കൃതംബൈബിൾ കുളപ്പുരമാളിക പല്ലക്ക് കൊട്ടാരക്കുളം അവലംബം പുറംകണ്ണികൾ കൃഷ്ണപുരം പാലസ്.
കോം Archived 2020-01-28 at the Wayback Machine .
കൃഷ്ണപുരം പാലസ് കാണുക ഫേസ്ബുക്ക്‌
കൃഷ്ണപുരം നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ നിലവിലിരുന്ന ഒരു നിയമസഭാ മണ്ഡലം ആണ് കോതകുളങ്ങര.
പ്രമുഖ സിപിഐ നേതാവ് ജി.കാർത്തികേയൻ ആയിരുന്നു സാമാജികൻ .
1960ലെ പി.എസ്.പി നേതാവ് പി.കെ. കുഞ്ഞ് വിജയിച്ചു.
1967ൽ പ്രമ‍ുഖ സിപിഐ നേതാവ് പി ഉണ്ണികൃഷ്ണ പിള്ള ( പി യ‍ു പിള്ള) വിജയിച്ചു.
ആലപ്പുഴജില്ലയിലെ കായംകുളത്തിനടുത്തുള്ള കൃഷ്ണപുരം ആണ് കേന്ദ്രം മെമ്പർമാരും വോട്ടുവിവരങ്ങളും
സ്വതന്ത്രൻ കോൺഗ്രസ് BDJS സിപിഐ(എം) ബിജെപി സിപിഐ JD(S) പിഎസ്‌പി വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 1960 64287 58005 664 പി.കെ കുഞ്ഞ് 28247 പി.എസ്.പി ജി.കാർത്തികേയൻ 27583 സി.പി.ഐ 1957 60761 50448 9470 ജി.കാർത്തികേയൻ 23963 സി.പി.ഐ ശേഖരപ്പണിക്കർ.
കെ 14493 കോൺഗ്രസ് ഇബ്രാഹിം കുട്ടി 6707 പി.എസ്.പി 1967 60344 51392 10324 പി യ‍ു പിള്ള 291334 സിപിഐ എം കെ ഹേമചന്ദ്രൻ 18810 കോൺഗ്രസ് അവലംബം ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1957_ST_REP.pdf
കൃഷ്ണപൂവ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വടക്കൻ കേരളത്തിൽ ഓണക്കാലത്തു് കണ്ടുവരുന്ന ഒരു പൂവാണു് കൃഷ്ണപൂവ് .
നീലനിറമുള്ള ചെറിയ പൂവിനു് ഞെട്ടിന്റെ ഭാഗത്തു് വെള്ളനിറമാണു്.
വയലിലും, പാറപ്പുറത്തും ധാരാളമായി കാണപ്പെടുന്ന ഒരിനം പുല്ലിലാണിതു് വിരിയുന്നതു്.
ഓണപൂക്കളമൊരുക്കാൻ ഈ പൂക്കളുപയോഗിക്കാറുണ്ടു് അവലംബം
കൃഷ്ണപ്പരുന്ത് ഇംഗ്ലീഷ് വിലാസം https://ml.wikipedia.org/wiki/Brahminy_Kite
കൃഷ്പ്പരുന്ത്, പ്രായപൂർത്തിയാകാത്തത്
ഇടത്തരം വലിപ്പം വയ്ക്കുന്ന ഒരു ഇരപിടിയൻ പക്ഷിയാണ് കൃഷ്ണപ്പരുന്ത് അഥവാ ചെമ്പരുന്ത് .
ഇംഗ്ലീഷ്: Brahminy Kite (Red-backed Sea-eagle).